Dr. ALMÁSY GYÖRGY 



Elhunyt barátomról szóló megemlékezésem e hü szeretetnek legyen 

 jele, egyszerű, zöld galyként a nagyon is korán elköltözöttnek sirján ! 



Chernél István családja a magyar ösnemességböl ered. A törzs 

 okirati adatai a Xl-ik századig nyúlnak vissza. Az ősi birtok, Chernelháza, 

 ahonnan a család előnevét nyerte s amely az elhunyt tulajdona volt, 

 okiratok bizonysága szerint, csaknem nyolc évszázad óta szakadatlan, 

 egyenes örökségül szállt reá. 



Chernél István tehát az emelkedett, évszázadokon keresztül hiven 

 ápolt tradíciók termékenyítő légkörében nőtt fel. A lelki kultúra és erkölcsi 

 komolyság tradícióiban, a hűség, kötelességérzet és önzetlenség, a tevé- 

 kenység, önuralom és szeretet légkörében. 



Turáni vérének öröklött törzsökös tulajdonságai és a reá szállt lelki 

 tradíciók határozottan kialakult szilárd sajátosságai fejlesztették Chernél 

 KÁLMÁNNAK, a történésznek és ősi soron fegyelmezett tudósnak fiát azzá 

 az előkelő férfiul jelenséggé, amit Chernél Istvánban szerettünk s amelyet 

 a valódi, véralkatban és tradíciókban hamisítatlan ősi magyarság minta- 

 képének és típusának kell tekintenünk. 



Ki ismerte a külföldön Magyarországot s népének és faji sajátosságú, 

 genuin kultúrájának valódi képviselőit? Ki ismeri ma, ki akarja ismerni 

 ma, a népek gyűlölködésének és a hazugságoknak mostani idejében? 



JÓKAI néhány müvében a régebbieknek, a valódi magyar lelkület 

 átszármaztatóinak találjuk szerény megörökítését. Unokáik közül nem egy 

 él még közöttünk, aki e lelkületet hiven megőrzé. 



Chernél Istvánban ezek egyike költözött el tőlünk, még pedig a 

 legjobbak egyike ! 



Arisztokrata, tudós és költő. 



E három összetett erőből alakult Chernél Istvánnak oly egyszerűen 

 világosnak és harmonikusnak látszó és mégis oly végtelenül bonyolult és 

 finoman differenciálódott egyénisége. 



Mert vérbeli arisztokrata és nemes ember volt minden izében. 

 Arisztokrata és nemes ember a szó legjobb és legtisztább értelmében. 



A gondozott gyermekkorból eredő s magától értetődővé vált eszté- 

 tikai külsőségektől kezdve — ruházatban, testápolásban és modorban — 

 egészen a szeplőtlen fényű érzületének kristálytiszta, megrendithetetlen 

 etikájáig. 



Egyszerű nyíltság, erkölcsi komolyság, verőfényes vidámság volt 

 lényének alapja. 



Távolállott tőle minden személyi hiúság, önzés és bárminemű törtetés. 



Félve kerülte mindazt, ami aljas, csúf és közönséges. S minthogy 

 a tömegemberiség széles köre koldus az erkölcs és szellem javaiban, 



